text: Боряна Калейн с две пети места в Баку | beautyinsport.com
  Home ГИМНАСТИКА	Боряна Калейн с две пети места в Баку
  Боряна Калейн записа две пети места във финалите на обръч и топка на Световното първенство по художествена гимнастика в Баку (Азербажджан). Тя беше единствената ни представителка с тях, след като Катрин Тасева не намери място сред осемте най-добри.
  След като се нареди пета на обръч, Бубето записа същата позиция и на топка. Тя получи много добрата оценка 22.100 точки и остана на 3 десети от бронза. За трудност тя взе 13.500 точки, а за изпълнението върху I am Trouble 8.600. За съжаление времето не й стигна за финала и пируетът панше не се получи добра като в квалификацията сутринта, но всичко друго беше отлично. Без тези две неточности влизаше сред медалистите.
  Световното продължава утре с ротациите на бухалки и лента, а в българския отбор се включва и Невяна Владинова.